**TESS forbereder blockchain**

**- Vi er stadig på jakt etter mer effektive og sikre løsninger. Jeg tror at blockchain eller blokkjeder kan gi oss og kundene våre store gevinster på sikt, sier Erik Jølberg i TESS.**

Blockchain eller blokkjeder er en kjede hendelser eller aktiviteter som bygger på hverandre i rekkefølge etter hvert som foregående steg er autorisert eller godkjent. En blokkjede innebærer en dokumentert versjonshåndtering, noe som gir kontrollerbar og kontinuerlig sporbarhet og eliminerer graden av menneskelig feil.

- Vi har flere tjenester som inngår i våre kunders prosesser innen sikkerhet eller prosedyrer. Vi ønsker å legge sporbarhet og versjonshåndtering på produkter og tjenester som gjør transaksjonene mer effektive og hele verdikjedens historikk og fremdrift etterprøvbar, sier gründeren.

TESS ble nylig medlem av Blockchain Industry Group, en sammenslutning som jobber for å utvikle og spre kunnskap om blokkjeder.

- Vi sier om oss selv at vi er «blockchain prepared». Vi er opptatt av å koble oss på en eksisterende kjede for å sikre oss mot forfalskninger og gjøre prosessene mer effektive for kundene våre, sier Erik Jølberg.

TESS deltar på Nor- Shipping på Lillestrøm. Her vises flere av de løsningene som kan være egnet for blokkjedesikring. Du finner TESS på stand nummer E03-3